Document ID: /roh_data/filtered/fineweb-2-filterrobots_roh.jsonl.gz/55842

Causa che il anteriur president communal Fadri Guidon è sa retratg or da motivs professiunals è la vischnanca da Bever en tschertga d'ina nova presidenta u in nov president.
Sa mes a disposiziun èn uffizialmain duas candidatas ed in candidat. Las pli bleras vuschs ha fatg la giuvna politicra Selina Nicolay cun 130 vuschs, quai èn mo 2 vuschs sut la maioritad absoluta. Sco proxim ha cuntanschì Roland Margadant 68 vuschs e Victorina Vital 64 vuschs. Da 468 persunas cun dretg da votar han 269 dà giu in cedel da votar.
La vischnanca da Bever sto uschè organisar in segund scrutini, quel ha lieu ils 22 october.